Nikolaus von Schönberg

Nikolaus von Schönberg (født 11. august 1472 i Schönberg i Sachsen, død 7. september 1537 i Roma) var en av den katolske kirkes kardinaler.

Liv og virke

Dominikaner
Han sluttet seg til dominikanerordenen etter å ha hørt Girolamo Savonarolas forkynnelse. I Firenze ble han promovert til Dr. theol., men studerte også matematikk, astronomi, medisin og geografi. Han talte en rekke språk og i sin ordens tjeneste reiste han rundt om mange steder i Europa. Han var prior i ordenens hus i Lucca, Siena og Firenze, og senere provinsial for Det Hellige Land. Fra Jerusalem og Det osmanske rike kom han i 1508 til Roma for der å tjene pave Julius II. Som prefessor for La Sapienza i Roma holdt han taler som ble publisert i 1512. Dessuten var han med på Femte Laterankonsil.

Erkebiskop, pavelig diplomat
Han var erkebiskop av Capua 1520–1535, men var stadig på pavelige oppdrag i Polen, Ungarn, Frankrike (Blois), Spania (Burgos) og England (London). Han var også nuntius til keiseren i 1529, og representerte tyske interesser ved Pavestolen under fire paver.

I 1533 holdt Schönbergs sekretær Johann Albrecht Widmannstetter en forelesningrekke i Roma og presenterta da Nikolaus Kopernikus' teorier, antagelig på grunnlag av es Commentariolus, som Kopernikus fra ca 1509 hadde gjort tilgjengelig for noen av sine bekjentskaper. Forelesningene ble møtt med stor interesse hos kardinaler og pave Klemens VII; venner og kolleger forsøkte ihedig den da 60-årige Kopernikus om å offentliggjøre det.

Kardinal
Han ble utnevnt til kardinal i mars 1535 av pave Paul III under hans andre konsistorium. Han var en ivrig forkjemper for kirkelig reform.

Den 1. november 1536 skrev kardinal von Schönberg et brev til Kopernikus og oppfordret ham innstendig om å offentliggjøre sin teori. Han tilbød  seg å bekoste for trykk og utgivelse.. Schönberg instruerte Dietrich von Rheden om å gjøre jobben og sende ham regningen. Kopernikus lot sitt hovedverk De revolutionibus orbium coelestium offentliggjøre først i 1543, etter  Schönbergs Tod død og kort før sin egen død, og gjengav i forordet Schönbergs brev ordrett, engelsk oversettelse i fotnoten.

I Pierre Gassendis Kopernikus-biografi fra året 1654 anføres kardinal Schönberg som en tidlig tilhenger av hans verdensbilde.

Referanser

Eksterne lenker
 Biografi på The Cardinals of the Holy Roman Church

Tyske kardinaler
Tyske katolske biskoper
Tyske dominikanere
Pavelige diplomater
Pavelige nuntier
Ambassadører til Det tysk-romerske rike
Ambassadører til Ungarn
Ambassadører til Polen
Ambassadører til Russland
Ambassadører til Spania
Ambassadører til England
Ambassadører til Frankrike
Det tysk-romerske rikes ambassadører
Ambassadører til Kirkestaten
Personer fra Landkreis Meissen
Fødsler i 1472
Dødsfall i 1537